open-index/open-wikipedia-markdown huggingface dataset:
פרוצרטוזאוריים

[ממוזער|איור של [גואלונג.]]
**פרוצרטוזאוריים** (שם מדעי: Proceratosauridae) היא משפחה של דינוזאורים טורפים מקבוצת תרופודה שחיו בתקופות יורה תיכון עד קרטיקון עליון לפני 175-125 מיליון שנה.

יצורים אלה היו מאבותיו של הטירנוזאורוס רקס הענקי אך הם היו קטנים בהרבה וזריזים יותר. הייתה להם ציצה בולטת על ראשם והיו להם לסתות חזקות מלאות שיניים חדות. ייתכן שהיו ציידים חברתיים או שהיו אוכלי נבלות.

ע"פ מחקרים מאוחרים מעריכים שלדינוזאורים אלה היו מכוסי נוצות.

## סוגים
*גואלונג (Guanlong)
*קילסקוס (Kileskus)
*פרוצרטוזאורוס (Proceratosaurus)
*סינוטירנוס (Sinotyrannus)
*ג'ורטירנט (Juratyrant)
*סטוקסוזאורוס (Stokesosaurus)
*דילונג (Dilong)
*יוטירנוס (Yutyrannus)

חלק מהסוגים הועברו למשפחה סטוקסוזאוריים (Stokesosauridae).

## קישורים חיצוניים

קטגוריה:בעלי חיים שתוארו ב-2010
קטגוריה:טקסונים שתוארו בידי אנג'לה מילנר
*
1948 בצרפת

שנת **[[1948]] ב[[צרפת]]** הייתה השנה בה ציינה צרפת 961 שנות לאום.

## הנהגה
* נשיא צרפת: ונסן אוריו
* ראש ממשלת צרפת: עד 24 ביולי רובר שומאן, עד 2 בספטמבר אנדרה מארי, עד 11 בספטמבר רובר שומאן והחל מ-11 בספטמבר הנרי קוויל.

## אירועים
* 17 במרץ - אמנת בריסל נחתמת בין בלגיה, צרפת, לוקסמבורג, הולנד והממלכה המאוחדת במטרה למנוע התחמשות גרעינית אפשרית.
* 5 בספטמבר - רובר שומאן מתמנה לראש ממשלת צרפת. 

## ספורט
* 30 ביוני - מתחיל הטור דה פראנס.
* 25 ביולי - מסתיים הטור דה פראנס עם זכיית ג'ינו ברטלי מאיטליה.

## נולדו
* 17 בפברואר - פיליפ חורסנד, שחקן (נפטר ב-2008).

* 10 במרץ - ז'אן פייר אדמס, כדורגלן. 

* 11 במרץ - דומיניק סנדה, שחקנית.
* 9 באפריל - ברנאר-מארי קולטס, מחזאי, במאי וסופר (נפטר ב-1989).

* 30 ביולי - ז'אן רנו, שחקן.
* 3 באוגוסט - ז'אן-פייר רפרן, ראש ממשלת צרפת לשעבר. 
* 8 באוקטובר - קלוד ז'אד, שחקנית (נפטר ב-2006).
* 27 בדצמבר - ז'ראר דפארדיה, שחקן. 

## נפטרו
**([[:קטגוריה:צרפתים שנפטרו ב-1948|קטגוריה:צרפתים שנפטרו ב-1948]])**
* 7 בינואר - ז'אן-בפטיסט שאבוט, כומר (נולד ב-1860).
* 15 בינואר - הנרי אלקסנדרס דסלנדרס, אסטרונום (נולד ב-1853).
* 12 במרץ - אנטואן לקרואה, מינרלוג וגאולוג צרפתי (נולד ב-1863).
* 5 ביולי - ז'ורז' ברנאנוס, סופר (נולד ב-1888).
* 11 באוקטובר - אנדרי בלוך, מתמטיקאי (נולד ב-1893).

## קישורים חיצוניים

*
קטגוריה:1948 לפי מדינות
סוליטריאו

[שמאל|ממוזער|250px|מכתב מ[טנג'יר בשפת חכיתיה שנכתב ב-1832 בסוליטריאו]]
ממוזער|דוגמאות של אותיות האלף-בית בכתב סוליטריאו. איסטנבול, ראשית המאה ה-20.
**סוֹלִיטְרֵיאוֹ** וגם **סוֹלִיטְרֵיוֹ** (בלאדינו באותיות לטיניות: **Solitreo**; מכונה גם כתב "חצי קולמוס" או "כתב ספרדי") הוא סוג של כתב מחובר ליגטורי של אלפבית עברי שהיה בשימוש בקרב קהילות ספרדיות באזור הבלקנים, אסיה הקטנה, הלבנט וצפון אפריקה.

השימוש בכתב זה קדם לשימוש בכתב עברי רהוט והתבצע בשני אפיקים שונים: בקהילות דוברות לאדינו היה הסוליטריאו כתב היד הסטנדרטי לטקסטים בתחומים שונים, ואילו בטקסטים מודפסים נעשה שימוש בכתב רש"י; במדינות המגרב ובאזור הלבנט נעשה שימוש בסוליטריאו לכתיבת טקסטים בעברית ובערבית יהודית בניבים מקומיים כגון החכיתיה במרוקו הספרדית וה"מעאלק" או ה"מעארק" אצל, למשל, יהודי לוב ויהודי תוניסיה.

עם תחיית השפה העברית, הכתב שהתקבע היה הכתב האשכנזי. במהרה נפוץ הכתב גם בקהילות הספרדיות, והשימוש בסוליטריאו התמעט. במהלך השואה חרבו קהילות ספרדיות רבות. בהמשך, הוקמה מדינת ישראל ושארית הפליטה עלתה אליה. וכך, השימוש בסוליטריאו כמעט ופסק. במשך סוף המאה ה-20 ותחילת שנות האלפיים, רק רבנים מעטים המשיכו להשתמש בכתב זה, לדוגמה הרבנים יצחק כדורי, אבא שאול בירושלים, מאיר מאזוז, ברוך אבוחצירא בנתיבות ועזריאל מנצור בירושלים וכן קהילות בודדות כדוגמת ישיבת "כסא רחמים בבני ברק".

ב-2012 בוצע באוניברסיטת סטנפורד פרויקט דיגיטציה של מסמכים ובכללם רשימות משלהי המאה ה-19 אשר נכתבו בסוליטריאו על ידי סוחרים יהודים מסלוניקי. מאגר זה איפשר את העמקת המחקר על סוג כתב זה.
[ממוזער|איגרת בכתב "חצי קולמוס" ששלח הרב [שמעון ועקנין לרב שלמה בן חמו]]

## קישורים חיצוניים

* דב הכהן, "הסוֹלֵיטְרֵיאוֹ, שימושיו וגלגוליו", מסורות, יט-כ (2019), עמ' 49–68.
* A Jewish Voice from Ottoman Salonica, באתר אוניברסיטת סטנפורד 
* Learn How to Write Soletreo, באתר אוניברסיטת וושינגטון 
* 
* מעלק (חצי-קולמוס), תיעוד ורפלקסיה תרבותית על כתב עברי רהוט, יעל ברוך

## הערות שוליים

קטגוריה:לאדינו
קטגוריה:ערבית יהודית
קטגוריה:קליגרפיה
קטגוריה:גופנים עבריים
מרכבת היהלום

**"מרכבת היהלום: פרשה אתנוגרפית"** (ברוסית: **Алмазная колесница**) הוא ספר מאת בוריס אקונין, הספר העשירי בסדרת הרפתקאותיו של אראסט פנדורין, הכוללת שני כרכים. אחד מהם מספר את סיפורו באופן כרונולוגי עקבי (האירועים שאחרי "מאהב המוות") בתקופת מלחמת רוסיה–יפן, שהתרחשה בשנים 1904–1905. השני על האירועים שהתרחשו בין הספרים "לווייתן" ו"מות אכילס". הספר מורכב משתי יצירות — הנובלה "לוכד השפיריות" והרומן "בין השורות". בדומה לסיפוריו הקודמים, אקונין מפליג אחורה בזמן, אל הקיסרות הרוסית בימי מלחמת רוסיה־יפן. פנדורין, גיבור הסיפור, מופקד על הגנת המסילה הטרנס־סיבירית, עורק התחבורה היחיד והפגיע של רוסיה אל החזית המדממת שבמזרח הרחוק ובכך גם על הגנת המולדת.

אקונין תכנן את הסדרה כמחווה לכל סוגי הז'אנר הבלשי, כשכל רומן הוא ז'אנר בלשי חדש. ספר זה מתאר את הייחוד האתני והמאפיינים של היפנים ולכן מכיל את תת-הכותרת "פרשה אתנוגרפית".
## תוכן
### חלק 1. "לוכד השפיריות"
עלילת הכרך הראשון מתחילה בשנת 1905, בפגישה עם קפטן המטה ריבניקוב. בעיצומה של מלחמת רוסיה–יפן, רשת סוכני ריגול יפניים פועלת בהצלחה רבה ברוסיה, אך בדרך להשגת מטרתם הם נאבקים בבלש המנוסה, אראסט פטרוביץ' פנדורין. הכרך הראשון מסודר בצורת הייקו — כל אחד משלושת הפרקים מחולק למקטעים (שנקראים הברות), מספרם תואם את מספר ההברות בשורות של הייקו ולהם שמות מתאימים.

בנוסף, מן הכרך הראשון, אנו לומדים על גורלן של הדמויות אנדלונג ואפנסיי זיוקין (שהופיעו לראשונה בספר "הכתרה"), הראשון התמנה לקפטן ספינת מלחמה, והשני עזב את שירות הארמון והפך לקצין בצי. שני הגיבורים נהרגו במהלך קרב צושימה.

### חלק 2. "בין השורות"
הכרך השני לוקח אותנו ליפן בשנת 1878. זהו סיפור אהבתו של הדיפלומט הצעיר אראסט פנדורין והיפהפייה המהממת מידורי (הידועה גם בכינוי *או-יומי*, שפירושו "יומי") — אהבה זו שינתה את חייו.

אנו למדים אודות התככים המרכזיים בחייו הפרטיים של פנדורין, כמו גם על או-יומי, שאהבה אותו אהבת אמת ואף התעברה ממנו, בן שהפך מאוחר יותר למרגל יפני - אותו ריבניקוב, מהחלק הראשון של הסיפור.

בחלק זה אראסט פטרוביץ' פוגש את מסאהירו שיבאטה (מאסה) — מי שהיה חבר בכנופיית יאקוזה ועתיד להיות למשרתו הנאמן וחברו הטוב ביותר. אירועי החלק השני מתרחשים בעיר יוקוהמה ומופיעים בו אישים היסטוריים אמיתיים כדוגמת השר אוקובו ולוחמי השינובי האגדיים.

## קישורים חיצוניים
* 
* 
*מרכבת היהלום באתר ידיעות ספרים
*מרכבת היהלום באתר ספרי עליית הגג
*הטקסט המלא בשפת המקור
* 

## הערות שוליים

קטגוריה:ספרי בוריס אקונין
קטגוריה:ספרי 2003
קטגוריה:ספרי ידיעות ספרים
קטגוריה:מלחמת רוסיה–יפן בתרבות
אהוב המוות

**אהוב מוות** (ברוסית: **Любовник смерти**) הוא ספר מאת בוריס אקונין, שראה אור ברוסיה בשנת 2001, התשיעי בסדרת הספרים אודות אראסט פנדורין. הספר ראה אור בעברית בשנת 2013.

אירועי הספר מתרחשים במקביל לאירועי הספר הקודם בסדרה, "אהובת המוות". בספר זה המחבר מתאר אירועים בסגנון צ'ארלס דיקנס: הרפתקאות וחיפוש מטמון ולכן נושא את תת-הכותרת "פרשה נוסח דיקנס".
## תקציר עלילת הספר
ברוכים הבאים למוסקבה, שנת 1900. זמן חילופי המאה. הכירו נא את 'מוות': עלמה עם יופי עוצר נשימה. יש לה למוות תכונה משונה על גבול המיסטי: כל מאהביה מוצאים במהרה את מותם. הייתם יכולים לחשוב שאימת המוות תרתיע את הגברים הרוסיים מלהתחיל עם מוות, אבל זה אומר שאתם לא מכירים רוסים. בטח לא את אלו של המאה ה-19, שם אהבה חסרת גבולות עומדת בערך מעל כל ערך אחר בעולם. אחד המאהבים שמוות סוחפת הוא החבר הנוכחי שלה: הנסיך. ראש אחת מכנופיות הפשע האכזריות של מוסקבה. מאהב נוסף הוא סנקה; נער יתום מהיר מחשבה ושאפתן. סנקה הוא אחד מתושבי חיטרובקה, שכונת הפשע הקשוחה ביותר במוסקבה. הוא גם הדמות הראשית בסיפור ודרך עיניו מתגלגלת תעלומת פשע של מעמד הפועלים המוסקבאי של המאה ה-19.

מוות הוא הכינוי של הגיבורה של הרומן. כינוי שניתן לה, כאמור, בגלל מותו של כל אחד מבני זוגה לשעבר. סנקה סקוריקוב מרובע חיטרובקה, הידוע לשמצה במוסקבה, רוצה לתפוס את תשומת לבה ונכנס לסדרה של הרפתקאות, שבסופו של דבר, מובילות אותו אל אראסט פנדורין. סנקה מעורב במלחמת כנופיות, חודר לכנופייתו של הנסיך, שגר עם מוות. אחר כך הוא מראה לה אהדה ואפילו מפתה אותה. הנסיך, ששומע על זה, מאיים להרוג אותו. סנקה נמלט מהחבורה ונכנס למסתור. אבל זמן קצר לפני כן, מוות מורה למצוא פקיד ולתת לו פתק, בעוד היא עצמה גרה במרתף. עם זאת, סנקה מוצא רק את משפחתו הנרצחת של הפקיד, בעוד הפקיד מתבוסס בדמו, רואה בסנקה דמות בן ומוריש לו את אוצרו ששוכב במרתף. שם סנקה מוצא מטילי כסף בני 200 שנה בכמויות גדולות ומוכר חלק מהם. פנדורין נרתם לעזור כדי למנוע את נקמת הנסיך בעודו חוקר את רצח הפקיד ומשפחתו.

בתהליך החקירה פנדורין, סנקה ומוות עובדים יחד כדי לחשוף את האמת, הם מצליחים למשוך את החשודים למרתף ולכלוא אותם כאשר כל העבריינים נענשים. אך המוות לא שרדה וסנקה נסער מאוד. למרות זאת, הוא כעת מחזיק בעושר רב וקשרים שימושיים — אראסט פטרוביץ' מטפל בצעיר ודואג לו דאגה אבהית ועוזר לו לעלות חזרה אל הדרך הנכונה.

## קישורים חיצוניים
* ''ב. אקונין. ''אהוב המוות. — באתר הוצאת "זכרוב"
* הטקסט המלא 
* ביקורת בבלוג "איזה מתח..."

## הערות שוליים

קטגוריה:ספרי 2001
קטגוריה:ספרי בוריס אקונין
קטגוריה:ספרי ידיעות ספרים
יחסי הפיליפינים–נאורו

**יחסי הפיליפינים–נאורו** הם היחסים הדו-צדדיים בין **[[הפיליפינים|רפובליקת הפיליפינים]]** לבין **[[נאורו|רפובליקת נאורו]]**.

היחסים הדיפלומטים בין שתי המדינות כוננו ב-19 בפברואר 1968.

## יחסים כלכליים
באמצעות חברת "נאורו פוספט רויאלטיס טראסט", נאורו השקיעה בפיליפינים ובנתה את "מלון מנילה פסיפיק סטאר", אם כי המלון סבל מהפסדים כבדים. הפיליפינים ונאורו עשו מיזם משותף בתעשיית הפוספטים. כ-35 מיליון דולר הושקעו במיזם המשותף, אך לבסוף המיזם סבל מהפסדים בהיקף של כ-1.2 מיליארד דולר.

## ביקורים מדיניים

נשיא נאורו האמר דה רובורט, ערך ביקור בפיליפינים. ביקורו הרשמי הראשון היה בין התאריכים 22–23 בנובמבר 1978. מאוחר יותר הוא ערך את ביקורו השני והשלישי בפיליפינים ב-1 במאי וב-29 באוגוסט 1980. דה רובורט שוחח עם נשיא פיליפיני פרדיננד מרקוס בביקורו השני על שיתוף פעולה בין נאורו והפיליפינים בתחומי החקלאות, הדיג והדיור. ביקורו השלישי ב-29 באוגוסט הוא ניהל מגעים להסכם על אספקת פוספטים גולמיים אשר נאמד בשווי של 20 מיליון דולר באותה העת במשך עשר השנים הבאות.

## מגעים בין שתי המדינות על רכישת אי
במהלך כהונתו של נשיא נאורו האמר דה רובורט, נאורו ניהלה משא ומתן עם מדינות רבות באוקיינוס השקט כדי לקנות אי עבור אזרחיה על מנת "להמשיך הלאה" כאשר הפוספטים במדינה ייגמרו. אחת המדינות שניהלה עם נאורו מגעים הייתה הפיליפינים.

## יחסים דיפלומטים
הפיליפינים מקיימת קשרים עם נאורו באמצעות שגרירותה בקנברה שבאוסטרליה.

## ראו גם
* יחסי ישראל–נאורו

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
חוקת מונגוליה

**ה[[חוקה]] של [[מונגוליה]]** (במונגולית: **Монгол Улсын Үндсэн Хууль, Mongol Ulsīn Ündsen Húlĭ**, "החוק הכללי של המדינה המונגולית") היא המסגרת המשפטית, המסדירה את היחסים שבין ממשלת מונגוליה ובין אזרחי מונגוליה. החוקה הנוכחית, אשר נכתבה בהשראת חוקות מערביות נוספות, אומצה ב-13 בינואר 1992, נכנסה לתוקף ב-12 בפברואר באותה שנה, ותוקנה ב-1999 וב-2001.

החוקה קובעת כי *״מונגוליה היא [[רפובליקה]] בעלת [[שלטון]] פרלמנטרי״*, ומבטיחה חופש דת, חופש תנועה, חופש ביטוי, וזכויות נוספות עבור אזרחי מונגוליה. החוקה גם מגדירה את אופן פעילותה והיקף סמכויותיה של ממשלת מונגוליה, מנגנון הבחירות במדינה, ועניינים נוספים.

החוקה, שנכתבה זמן קצר לאחר ההפיכה במונגוליה (1990), מורכבת מהקדמה, ואחריה שישה פרקים, המחולקים ל-70 סעיפים.

בטרם החוקה הנוכחית, מונגוליה אימצה חוקות קודמות בשנים 1924, 1940 ו-1960.

## מבנה החוקה
### פרק ראשון
פרק זה מצהיר על הריבונות והשלמות הטריטוריאלית של המדינה המונגולית, מגדיר את מערכת היחסים בין הדת והמדינה, ומעגן את מעמדם המשפטי של הסמל, הדגל, וההמנון המונגולי.

### פרק שני
פרק זה מגדיר את הזכויות המוקנות לאזרחי מונגוליה, ביניהן חופש דת, חופש ביטוי, חופש העיתונות, זכות הצבעה לכל, שוויון בפני החוק, הזכות לטיפול רפואי, לחינוך, ולקניין רוחני. הפרק גם מפרט את חובותיו של האזרח המונגולי, לרבות תשלום מיסים ושירות בצבא המונגולי.

### פרק שלישי
פרק זה מגדיר את המבנה ואופן פעילותה של ממשלת מונגוליה, וכן של המערכת המשפטית במדינה.

### פרק רביעי
פרק זה מגדיר את החלוקה המנהלית של המחוזות הפנימיים במונגוליה, ומסדיר את אופן חלוקת הסמכויות בין השלטון המרכזי ובין הרשויות המקומיות ברחבי המדינה.

### פרק חמישי
פרק זה מכריז על הקמתו של בית משפט חוקתי, אשר תפקידו לפרס ולפסוק בנושאים ובסוגיות שונות הקשורות לחוקה.

### פרק שישי
פרק זה קובע את הדרכים השונות בהן ניתן לבצע שינויים עתידיים בחוקה.

## ראו גם
* פוליטיקה של מונגוליה
* החוראל הגדול

## קישורים חיצוניים
* חוקת מונגוליה 

## הערות שוליים

מונגוליה
קטגוריה:מונגוליה: פוליטיקה
קטגוריה:מונגוליה: חוק ומשפט
נמל התעופה צ'ליאבינסק

**נמל התעופה צ'ליאבינסק** (ברוסית: **Аэропорт Челябинск-Баландино**) הוא נמל תעופה השוכן כ-18 ק"מ צפונית מזרחית למרכז העיר צ'ליאבינסק, בירת מחוז צ'ליאבינסק שבהרי אורל ברוסיה. בנמל יש כ-51 מקומות חניה למטוסים, והוא משמש כמרכז פעולה משני לחברת התעופה אורל איירליינס.

## היסטוריה
מ-1938 נחתו טיסות אזרחיות לצ'ליאבינסק בנמל התעופה שאגול הצבאי לאחר שהוסב לשימוש אזרחי. בסוף 1953 נפתח לשימוש נמל התעופה הנוכחי שכלל בית נתיבות קטן בסגנון קלסיציזם סטליניסטי שקיים עד היום, ומסלול טיסה לא סלול.

בדצמבר 1962 נסלל המסלול ושנה לאחר מכן מטוס הסילון הראשון (טופולב Tu-104) נחת בנמל התעופה. בית נתיבות חדש וגדול יותר נחנך ב-1974.

ב-1994 הופרט נמל התעופה וקיבל רישיון לביצוע טיסות בינלאומיות. בשנות ה-90 ירדה תנועת הנוסעים בנמל, אך זו המגמה השתנתה בעשור הראשון של שנות ה-2000 וב-2013 נשבר שיא חדש עת עברו בנמל התעופה 1.2 מיליון נוסעים. ב-1999 נחנך מסלול טיסה חדש, ארוך יותר, והמסלול הישן הוסב למסלול הסעה. בינואר 2021 נחנך טרמינל חדש. בשדה התעופה צ'ליאבינסק טיסות נוסעים ישירות מתוכננות ל -24 יעדים בשתי מדינות. נכון לאפריל 2021 ישנן 22 טיסות פנים מצ'ליאבינסק. הטיסות הפועלות מנמל התעופה צ'ליאבינסק מגיעות ליעדים באירופה, המזרח התיכון ומרכז אסיה.

## תאונות
ב-26 במאי 2008 התרסקה טיסת 9675 של מוסקובייה איירלינס שהמריאה מהנמל, ובהתרסקות נהרגו כל תשעת אנשי הצוות.

## קישורים חיצוניים

* 

* 

## הערות שוליים

קטגוריה:צ'ליאבינסק
צ'ליאבינסק
אהובת המוות

**"אהובת המוות"** (ברוסית: **Любовница смерти**) הוא ספר מאת בוריס אקונין המהווה ספר שמיני בסדרת "תיבת פנדורין". העלילה מתרחשת במקביל לאירועי "אהוב המוות".

השנה היא 1900. אֶראסְט פֶּטרוֹביץ' פַנדוֹרין, הבלש הרוסי המהולל, יועץ ממלכתי לשעבר וזה כמה שנים אישיות בלתי רצויה במוסקבה, שב לעיר הולדתו והפעם כדי לעמוד על פִּשרהּ של מגפת התאבדויות מסתורית בקרב בוהמיינים רומנטיקנים צעירים בבירתה העתיקה של הקיסרות. הוא מגלה שהחוטים מוליכים אל מועדון משוררים מסתורי, שחבריו סוגדים למוות. במהלך החקירה הוא נלכד ברִשתהּ של צעירה תמימה שהגיעה לעיר הגדולה מהפרובינציה, וחייו נתונים בסכנה. האם יחמוק פנדורין מהגורל שהועידו לו גלגלי הרולטה הרוסית, להביא על עצמו את מותו?

הספר מהווה מחווה לסערה של שייקספיר ומועדון המתאבדים של סטיבנסון וליצירות הדֶקָדֶנטיות של אוסקר ויילד, לקלסיקונים כמו א.ס. פושקין ולמשוררים המעודנים של "תור הכסף" הרוסי.

## עלילה
במוסקבה נפתח מועדון "אוהבי המוות" — קהילה, שחבריה נוטלים את חייהם מרצונם בזה אחר זה. חברי המועדון מאמינים כי החיים על פני כדור הארץ הם שליחות שנועדה להעניש אותם. על אף שהסבל זמני, אין להפריע לחיים באופן שרירותי, מבלי לראות קודם את סימן המוות. כל אחד מהם שמוצא סימן זה, מיד מתאבד, תוך שהוא מותיר מאחוריו מכתב התאבדות פיוטי.

בת הפרברים מאשה מירונובה, מגיעה למוסקבה בעקבות האהוב שלה, כשהיא מקבלת את הזמנתו להצטרף לקהילה החשאית, כעת היא כבר לא מאשה, אלא קולומבינה המסתורית, היא מתחילה להתלבש באופן דקדנטי ולוקחת לעצמה נחש כחיית מחמד. עד מהרה חברי המועדון מצרפים אליהם גם אראסט פנדורין שנחוש בדעתו לשים קץ לסדרת ההתאבדויות. בנוסף אראסט פטרוביץ', שנוטל לעצמו את הכינוי הנסיך גנז'י, מנסה להבין בתוך סבך ההתאבדויות, בעזרתם של כתבים מעיתונים מקומיים, וצוות של הז'נדרמריה. לכל אחד מהם דעה משלו על המתרחש. המצב מסתבך, כשמתרחשת התאבדות אחר התאבדות, וכל אחד מהם אפוף מסתורין... ובמשחק עם המוות לא רבים יוצאים מנצחים...

## קישורים חיצוניים
*ב. אקונין. אהובת המוות. באתר הוצאת "זכרוב"
*הטקסט המלא 
*אהובת המוות באתר "איזה מתח..."
*אהובת המוות, באתר "אנשי הספר"

## הערות שוליים

קטגוריה:ספרי בוריס אקונין
קטגוריה:ספרי 2001
קטגוריה:ספרי ידיעות ספרים
לב פולוגייבסקי

**לב פולוגייבסקי** (ברוסית: **Лев Полугаевский **; 20 בנובמבר 1934 – 30 באוגוסט 1995) היה שחמטאי יהודי-סובייטי בדרגת רב-אמן. היה אלוף ברית המועצות בשחמט, והתחרה באליפות העולם בשחמט. שימש בתפקידים בכירים באיגוד השחמט הסובייטי.

## קורות חיים
לב פולוגייבסקי נולד בעיר מוהילב למשפחה יהודית. במהלך מלחמת העולם השנייה עבר עם משפחתו לסמרה. מגיל 7 החל פולוגייבסקי לשחק שחמט. בשנת 1962 הוא זכה במקום השני באליפות ברית המועצות בשחמט. בשנים 1967, 1968 ו-1969 הוא היה אלוף ברית המועצות. בנוסף, הוא זכה להצלחה בתחרויות בינלאומיות רבות.

פולוגייבסקי נחשב למומחה בתחום הפתיחות בכלל, ובהגנה סיציליאנית בפרט.

## כתביו
פולוגייבסקי כתב ספר ללימוד שחמט. ספרו מ-1977 "ההכנות לרב-אמן" (מעולם לא תורגם לעברית, באנגלית: Grandmaster Preparation) נחשב לקלסיקה בקרב שחקני השחמט ומכיל רבות מהמחשבות ומהתכנונים שלו כאשר הוא בנה את הווריאציה שלו להגנה הסיציליאנית. ספריו ידועים בתשומת לב רבה לפרטים ובניתוחים מדוקדקים של מצבים שונים. עקב כך פעמים רבות הוא התבטא כמי שחש בוז עז לכל ספרי השחמט האחרים, שניצלו לדעתו את העלייה בביקוש ללימוד שחמט לאחר ההצלחה של בובי פישר. פעם התבטא אפילו ש-"תשעים אחוז מהספרות על שחמט היא כזאת שאתה יכול לפתוח אותה ולסגור אותה מיד. לעיתים אפשר למצוא ספרים שנכתבו בחודש, אני אינני אוהב זאת. ספר שחמט צריך להכתב במשך שנתיים לפחות, או לא להכתב כלל."

הספרים שכתב הם :
* *Queen's Gambit: Orthodox Defence*
* *Grandmaster Preparation*
* *Grandmaster Performance*
* *Grandmaster Achievement*
* *Art of Defence in Chess*
* *The Sicilian Labyrinth*

## לב פולוגייבסקי במשחקי [[אולימפיאדת השחמט]]
בין השנים 1968 ל-1984 השתתף לב פולוגייבסקי ב-7 אולימפיאדות שחמט:

## מותו
באוקטובר 1994 נערכה תחרות בבואנוס איירס לציון יום הולדתו השישים של פולוגייבסקי. פולוגייבסקי היה כבר חולה מאוד בשל גידול מוחי כאשר התקיימה התחרות ולכן לא השתתף בה. הוא נפטר מהגידול ב-30 באוגוסט 1995 בעת ניתוח להסרתו בפריז. הוא נטמן בבית הקברות מונפרנאס.

## לקריאה נוספת
* האנציקלופדיה לשחמט של גולומבק (1977) , 

## קישורים חיצוניים

* ניתוח משחק של פולוגייבסקי ומיכאיל טל
* מחווה לפולוגייבסקי של האתר the week in chess 
* 

## משחקים מוסברים (באנגלית)
### 1959
* מיכאל טל מול לב פולוגייבסקי, 13.1.1959, USSR Championship (1959), Tbilisi URS, rd 3

## הערות שוליים

קטגוריה:רבי-אמנים יהודים
קטגוריה:אישים הקבורים בבית הקברות מונפרנאס
קטגוריה:שחמטאים יהודים סובייטים
קטגוריה:אלופי ברית המועצות בשחמט
קטגוריה:עסקני ספורט יהודים
קטגוריה:עסקני שחמט סובייטים
קטגוריה:סובייטים שנולדו ב-1934
קטגוריה:סובייטים שנפטרו ב-1995
אליפות העולם בשחמט 1975

**אליפות העולם בשחמט 1975** הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי, שבו היו מתוכננים להיפגש אלוף העולם בובי פישר ואנטולי קרפוב לדו-קרב, שהיה אמור להתחיל ב-1 ביוני 1975, בוטל. מאז הזכייה באליפות העולם בשחמט 1972 לא השתתף בובי פישר באף תחרות רשמית. לפישר היו דרישות רבות לשינוי מתכונת המפגש. כאשר פיד"ה לא אישרה את דרישותיו במלואן, הוא סירב להשתתף בתחרות. כתוצאה מכך, אנטולי קרפוב הוכרז כמנצח, וזכה בתואר אלוף העולם, בלי שהוא ניצח את האלוף המכהן.

## רקע
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימו 2 תחרויות בין-אזוריות עם 18 משתתפים כ"א. השישה הראשונים (3 מכל תחרות) העפילו לשלב השלישי שנערך בשיטת פלייאוף. לשחמטאים אלו הצטרפו בוריס ספסקי, שהפסיד בדו-קרב של אליפות העולם בשחמט 1972 וטיגראן פטרוסיאן.

## מפגשי המועמדים

## קישורים חיצוניים

* משחקי דו-קרב של גמר תחרות המועמדים, באתר צ'סגיימס 

1975
קטגוריה:תחרויות שחמט ב-1974
קרחון לקונט

**קרחון לֶקוֹנְט** (באנגלית: **LeConte Glacier**) הוא קרחון הממוקם במדינת אלסקה שבארצות הברית.

בקרב תושבי המקום נהגה השם – **קרחון לֶקוֹנְטִי**.

אורכו של הקרחון 34 קילומטרים ורוחבו 1.6 קילומטרים. הקרחון זורם מתוך שדה הקרח סטיקיין לכיוון דרום מערב למפרץ לקונט.

שמו של הקרחון ניתן לו בשנת 1887 על ידי לוטטנט-קומנדר צ'ארלס מ. תומאס מצי ארצות הברית, על שם הביולוג הקליפורני ג'וזף לקונט.

על פי ג'ון מויר, השבט האינדיאני הילידי של האזור – שבט הטלינג'יטס קרא לקרחון "הוטי" – שמה של ציפור מיתולוגית שעל פי אמונתם, הקול שהציפור עשתה בעת שנפנפה בכנפיה היה הרעם.

בשל התחממות כדור הארץ, מאז גילוי הקרחון הוא נסוג מרחק של 4 קילומטרים.

הקרחון נודע בכך שהוא "יורה" קרחונים לתוך מימי המפרץ מתחת לפני הים, ואלה צפים במפתיע במימי המפרץ.

בשל מיקומו (קו רוחב דרומי יחסית) הקרחון הוא אתר תיירות פופולרי.

## לקריאה נוספת

* Roman J. MOTYKA, Lewis HUNTER, Keith A. ECHELMEYER, Cathy CONNOR, **[https://www.cambridge.org/core/services/aop-cambridge-core/content/view/1DA3C4EE6EC219BFDB7422B67E104518/S0260305500259235a.pdf/submarine_melting_at_the_terminus_of_a_temperate_tidewater_glacier_leconte_glacier_alaska_usa.pdf Submarine melting at the terminus of a temperate tidewater glacier, LeConte Glacier, Alaska, U.S.A.]**, Annals of Glaciology 36 2003, International Glaciological Society


## קישורים חיצוניים

* קרחון לקונט באתר הסקר הגאולוגי של ארצות הברית
* תמונות קרחון לקונט
* תיאור קרחון לקונט
* מידע על נסיגת הקרחון
*  – מבט אווירי על קרחון לקונט

## הערות שוליים

לקונט
לורין נוסבאום

**לורין נוסבאום** (בהולנדית: **Laureen Nussbaum**; 3 באוגוסט 1927) היא בלשנית וסופרת יהודייה ילידת גרמניה. לשעבר פרופסור לשפות זרות וספרות באוניברסיטת פורטלנד סטייט. כיום מרצה באופן עצמאי על השואה, ומפורסמת בתור חברת ילדות של אנה פרנק.

## ביוגרפיה
נוסבאום נולדה בשם **הנלורה קליין** ב-3 באוגוסט 1927 בפרנקפורט, רפובליקת וויימאר. ב-1936, כשהרדיפות נגד היהודים בגרמניה גברו עברה משפחתה לאמסטרדם שבהולנד. באמסטרדם, התיידדה משפחתה עם משפחת פרנק שאותה הכירה עוד בפרנקפורט. הוריה היו מיודדים עם אוטו ואדית פרנק, והנלורה עצמה הייתה חברה של הבנות מרגוט ואנה. גם לאחר השואה, היא נותרה בקשר עם אוטו פרנק שהיה היחיד מבין משפחת פרנק ששרד. הוא אף שימש כשושבין בחתונתה. 

ב-1940 נכבשה הולנד בידי הוורמאכט, ויהודי הולנד החלו לחשוש לגורלם. משפחת קליין הצליחה להשיג תעודות מזויפות המזהות אותם כיהודים רק למחצה, ובכך הצליחה להימנע מלבישת טלאי צהוב, ובהמשך גם מהשמדה. משפחת קליין חיה באמסטרדם במשך מלחמת העולם השנייה, ובתקופה זו פגשה הנלורה את בעלה לעתיד רודי נוסבאום. רודי סירב ללבוש טלאי צהוב, ועל כן נאלץ להסתתר אצל איכרים הולנדים ליד אמסטרדם. בהמשך הוא עבר להסתתר אצל משפחת קליין, ונוצרו קשרים בינו לבין הנלורה. ב-1947 הם נישאו, והנלורה אימצה את שם משפחתו. היא ילדה לו שני בנים ובת. ב-1954 היגרה המשפחה לאינדיאנה כדי שרודי יוכל להשלים את לימודי הפוסט-דוקטורט שלו. לאחר שעברה לארצות הברית, היא שינתה את שמה הפרטי מ"הנלורה" ל"לורין".

ב-1959 קיבל רודי משרה באוניברסיטת פורטלנד סטייט, והמשפחה עברה לפורטלנד, אורגון. לורין עצמה קיבלה תפקיד במחלקה לספרות זרה, ובהמשך עמדה בראש מחלקת השפה הגרמנית. לאחר שנים רבות של השתלמות היא הפכה לפרופסור באוניברסיטה. היא פרסמה מאמרים רבים, ושלושה ספרים. נוסבאום גם העבירה ביקורת על אוטו על כך שצנזר קטעים מיומנה של אנה פרנק, אך גם שיבחה את היותו הראשון שפרסם מסמך מן השואה. לאחר פרישתה מההוראה והפיכתה לפרופסור אמריטוס, היא מעבירה הרצאות בנושא השואה, אנה פרנק ומלחמת העולם השנייה. בעלה נפטר ב-22 ביולי 2011.

## ספריה

## קישורים חיצוניים

* הרצאות מאת נוסבאום: https://www.youtube.com/watch?v=65OoOP4nkuA https://www.youtube.com/watch?v=rLYUX9CTasc
* מאמרים וספרים מאת נוסבאום

קטגוריה:אישים שקשורים לאנה פרנק
קטגוריה:גרמניות שנולדו ב-1927
קטגוריה:גרמנים שנולדו ב-1927
קטרפילר 432

**קטרפילר 432** הוא מחפרון בינוני תוצרת חברת קטרפילר. הדגם הנוכחי שלו הוא ה-CAT 432F2. דגם זה נמכר גם בישראל.

## קישורים חיצוניים

* קטרפילר 432F2 באתר טרקטורים וציוד (I.T.E) (זוקו שילובים)
* עלון מוצר ומפרט טכני של קטרפילר 432F2 באתר טרקטורים וציוד (I.T.E) (זוקו שילובים)

## הערות שוליים

מחפרון 432
HomePod

[טקסט=הום פוד בצבע לבן|ממוזער|HomePod לבן ב[כנס המפתחים העולמי של אפל 2017]]
**HomePod** הוא רמקול חכם של חברת אפל, שהוכרז לראשונה ב-5 ביוני 2017, בכנס המפתחים העולמי של אפל. במקור, תוכננה השקתו לדצמבר 2017, אך נדחתה לתחילת 2018. ה-HomePod תוכנן לשמש כרמקול חכם המתמקד בשירות המוזיקה Apple Music אך יועד גם לשליטה קולית בבית חכם לאביזרים התומכים ב-HomeKit.

ה-HomePod היה זמין לרכישה החל מתחילת המכירה המוקדמת ב-26 בינואר 2018 ועד שהופסקה הפצתו ב-31 במרץ 2021, לטובת גרסתו החדשה והקטנה יותר: HomePod Mini, שהוכרז באוקטובר 2020.

בינואר 2023 הוכרז הדור השני של ה-HomePod, ובכך אפל החזירה לשוק את הרמקול החכם שלה בגודלו המקורי, לצד ה-HomePod Mini.

## מפרט
ה-HomePod היה זמין לרכישה בשני צבעים: לבן ו"אפור חלל". צורתו גלילית, ובראשו ישנו מסך מגע קטן לשליטה בעוצמת השמע.

לרמקול שבעה טוויטרים בבסיסו ווופר בגודל שבעה אינץ' בחלקו העליון. ל-HomePod יש שישה מיקרופונים המשמשים לשליטה קולית ולאופטימיזציה אקוסטית.

המכשיר נתמך על ידי iOS ומצויד במעבד Apple A8. הרמקול מצויד בעוזרת הווירטואלית סירי, המשמשת לשליטה על הרמקול ועל מכשירי HomeKit באמצעות פקודות קוליות. ה-HomePod תומך רק במכשירים ומוצרים של אפל, שכוללים את אפל מיוזיק, אייטיונז, פודקאסטים, Beats 1 Radio ו-AirPlay 2.

ה-HomePod אינו תומך בטכנולוגיית בלוטות' ולצורך הגדרתו הראשונית נדרש מכשיר iOS 11 או מתקדם יותר.

## ראו גם
*AirPods
*אפל
*רמקול

## קישורים חיצוניים

* 
* HomePod, באתר אפל

## הערות שוליים

2018 03
קטגוריה:מכשירי חברת אפל
קטגוריה:מערכות שמע
קטגוריה:מכשירי חשמל ביתיים
יני ברנדס-ברילסלייפר

**מריאן "יני" ברנדס-ברילסלייפר** (בהולנדית: **Marianne "Janny" Brandes-Brilleslijper**; 24 באוקטובר 1916 – 15 באוגוסט 2003) הייתה ניצולת שואה הולנדית אשר התפרסמה בתור אחד האנשים האחרונים שראו את אנה פרנק. הייתה אחותה של הזמרת לין ילדתי.

## קורות חיים
ברנדס-ברילסלייפר נולדה בשם מריאן ברילסלייפר, למשפחה יהודית באמסטרדם ב-24 באוקטובר 1916. כינוי החיבה שלה היה "יני". אחותה הגדולה הייתה הזמרת לין ילדתי אשר כונתה "ליינטיה". ב-1939 היא נישאה לקורנליס תוניס "בוב" ברנדס (1912-1998), והוסיפה את שם משפחתו לשם משפחתה. היו להם שני ילדים: רוברט, וליזלוטה דולורס. אחותה נישאה למוזיקאי הגרמני אברהרד רבלינג  לאחר שב-1940 נכבשה הולנד בידי הוורמאכט, החלו יהודי הולנד לחשוש לעורם. יני ואחותה לא הזדהו כיהודיות, ולא ענדו טלאי צהוב. הן הצטרפו יחד עם בעליהן למחתרת ההולנדית, והכינו מחבוא מיוחד בו הסתירו ילדים יהודיים מידי הנאצים. הם גם זייפו תעודות עבור יהודים שניסו להימלט.

בקיץ 1944, נחשפה פעילותם בעקבות הלשנה. יני ולינטייה נעצרו ונשלחו למחנה המעבר המשטרתי ליהודים וֶסְטֶרְבּוֹרְק. בני משפחותיהן נאלצו לרדת למסתור עד סוף המלחמה. הן נרשמו כ"פושעים", ונשלחו לצריפי העבודה. בצריפים אלו הן פגשו את האחיות מרגוט ואנה פרנק והתיידדו עמן. לאחר מכן הועברו הן יני וליינטיה, והן מרגוט ואנה לאושוויץ ומשם לברגן-בלזן. על פי עדותה של יני, אנה פחדה מהכינים ששרצו בבגדי האסירים, ותמיד השתדלה לסייע לילדים חלשים ממנה במחנה. במרץ 1945 השתוללה במחנה מגפה קשה של טיפוס הבהרות שלא פסחה על האחיות פרנק. יני ואחותה טיפלו בהן כמיטב יכולתן. על פי עדותן, אנה הייתה, למרות מצבה הקשה, "חברותית ומתוקה" והחליטה להישאר קרוב לאחותה ככל שניתן. מרגוט מתה, ומספר ימים לאחר מכן גם אנה. לאחר ימים מספר חזרו יני וליינטיה לביתן שלהן וראו כי המיטה אותן חלקו האחיות ריקה. ליינטיה כתבה מאוחר יותר: "אני ידעתי מה משמעות הדבר, מאחרי הביתן מצאנו אותה [את אנה] והנחנו את הגוף הרזה בתוך שמיכה ונשאנו אותה אל קבר אחים. זה כל מה שיכולנו לעשות". ב-8 במאי הסתיימה המלחמה, וב-21 במאי הועלה המחנה באש בידי הצבא הבריטי ונמחה מעל פני האדמה.

לאחר השחרור, התאחדה יני עם משפחתה. באמצעות הצלב האדום היא איתרה את אוטו פרנק והודיעה לו על מותן של בנותיו. היא הפכה לקומוניסטית ופציפיסטית פעילה. ב-1987 היא התראיינה לסרט התיעודי "שבעת החודשים האחרונים של אנה פרנק" (Laatste Zeven Maanden van Anne Frank). היא התגוררה באמסטרדם עד מותה מאי ספיקת לב ב-15 באוגוסט 2003 בגיל 86.

## קישורים חיצוניים
* 

## הערות שוליים

קטגוריה:אישים שקשורים לאנה פרנק
קטגוריה:פוליטיקאים יהודים הולנדים
קטגוריה:יהודים בשואה: הולנד
קטגוריה:אסירים במחנה וסטרבורק
קטגוריה:אסירים במחנה הריכוז ברגן-בלזן
קטגוריה:אסירים במחנה הריכוז אושוויץ
קטגוריה:ניצולות השואה: הולנד
קטגוריה:פוליטיקאיות הולנדיות
קטגוריה:ילידות 1916
קטגוריה:הולנדיות שנפטרו ב-2003
קטגוריה:הולנדים שנפטרו ב-2003
ספר החוקים הפתוח

[200px|ממוזער|[סמליל ספר החוקים הפתוח|שמאל]]
**ספר החוקים הפתוח** הוא מיזם אינטרנטי שהחל לפעול בשנת 2004 במסגרת אתר ויקיטקסט העברי, כדי להנגיש לציבור את חוקי מדינת ישראל.

## רקע
ישראל היא מדינת חוק, ותושביה נדרשים לציית ליותר מאלף החוקים שבספר החוקים הישראלי. הפרה של החוק עלולה לעלות למפר בעונש (קנס או מאסר). כדי לציית לחוק על האדם לדעת את החוק, שהרי לא ניתן לציית לחוק מבלי להכירו. תנאי בסיסי לידיעת החוק הוא פרסום נוסח החוק, אך מדינת ישראל אינה מספקת לתושביה נוסח עדכני של חוקיה. המדינה מפרסמת, בדפוס ובמאה ה-21 גם באינטרנט, בפרסום הקרוי "ספר החוקים", כל חוק שאושר ב, אך כיוון שחוק עובר בדרך כלל תיקונים רבים, ארוכה הדרך מפרסומים אלה לידיעת הנוסח המעודכן של החוק.

במשך שנים רבות פורסם נוסח עדכני מודפס של חוקי מדינת ישראל על ידי מו"לים פרטיים. נוסח זה נרכש בעיקר על ידי משפטנים, שנזקקו לו בעבודתם, אך רק במקרים מעטים נמצא גם בספריות ציבוריות, כך שזמינותו לציבור הרחב הייתה נמוכה. עם ההתפתחות הטכנולוגית הופץ ספר החוקים בתשלום על גבי CD-ROM ובהמשך באתרי אינטרנט למנויים בתשלום. גם פתרונות אלה נועדו בעיקר למשפטנים ולא לציבור הרחב, מחמת מחירם הגבוה.

באתרי אינטרנט של משרדי ממשלה מתפרסם נוסח עדכני של חוקים בעלי רלוונטיות גבוהה לעבודת המשרד (דוגמה: חוק הביטוח הלאומי באתר של המוסד לביטוח לאומי) אבל פרסומים אלה מציגים רק חלק קטן מכלל החוקים.

על חשיבותו לציבור של מאגר מקיף של חוקי מדינת ישראל ניתן ללמוד מתגובתו של משרד המשפטים לבג"ץ משנת 2018, לפיה "על הפרק עומדת עתה הרחבתו של 'מאגר החקיקה הלאומי' באופן שיכלול אף נוסח משולב ומלא של דברי החקיקה הראשית, לאחר שהוטמעו בו תיקוני חקיקה; וכן פרסום מקיף של חקיקת משנה." בהמשך לכך נוסף לכל דף במאגר החקיקה הלאומי, המציגים את ההיסטוריה החקיקתית של כל חוק, קישור לנוסח המלא של החוק בספר החוקים הפתוח.

## המיזם
מיזם ספר החוקים הפתוח, שהחל לפעול בשנת 2004 ביוזמתו של צבי דביר במסגרת אתר ויקיטקסט של קרן ויקימדיה, ובהמשך אומץ על ידי הסדנא לידע ציבורי בשיתוף פעולה עם עמותת ויקימדיה ישראל, בא להנגיש לציבור הרחב את חוקי מדינת ישראל בנוסחם העדכני. נכון לאוקטובר 2025 מכיל המיזם נוסח עדכני של כ-5,900 חוקים ותקנות, בעיצוב נוח לקריאה. החוק מובא כלשונו, ללא פרשנות, אבל ניתנות בו לעיתים הערות בדבר חקיקת משנה רלוונטית (למשל תקנות המתייחסות לסעיף מסוים), או לגבי תוקף ותחולה של סעיף מסוים. בנוסף, בעת אזכור של חוק אחר בגוף החוק (תופעה נפוצה למדי; ב, למשל, מוזכרים 15 חוקים) האזכור מוצג כקישור, המאפשר מעבר מידי לחוק המאוזכר.

לשון החוק כשלעצמה אינה קלה להבנה. אנשי ספר החוקים הפתוח התייחסו לבעיה זו:
:יש את אלו הטוענים, כי אין כל בעיה בכך שהחוק לא נגיש לציבור הרחב. לטענת הלז, לאדם מן היישוב אין את הכלים או את הניסיון, כדי להבין את החוק ואת הפסיקה המפרשת אותו, ולכן עדיף לו שיפנה למתורגמן, ’עורך־דין‘ בשפתם, על־מנת שזה ייצגו בצורה מיטבית ויפרש עבורו את החוק. אולם, אנו מאמינים שחובה על החוק להיות נגיש לכל, והעובדה כי חוקים מסוימים מנוסחים (ולעיתים אף במכוון!), באופן שאדם משכיל מן היישוב מתקשה להבינם, מהווה אך תעודת עניות נוספת לרשות המחוקקת.

## קישורים חיצוניים

* 

* 
* הסדנא לידע ציבורי - ספר החוקים הפתוח, בערוץ יוטיוב של הסדנא לידע ציבורי
* 

## הערות שוליים

קטגוריה:ישראל: חקיקה
קטגוריה:אתרי אינטרנט משפטיים ישראליים
קטגוריה:אתרי אינטרנט שהושקו ב-2004
אנריקה מקינג

**אנריקה מקינג** (בפורטוגזית: **Henrique Mecking **; נולד ב-23 בינואר 1952 בסנטה קורז דה סול) הוא שחמטאי ברזילאי בדרגת רב-אמן. היה בין השחמטאים החזקים בעולם בשנות ה-70 של המאה ה-20.

## ביוגרפיה
אנריקה מקינג זכה באליפות ברזיל בגיל 13, ושיחזר הישג זה בשנת 1967. הוא קיבל דרגת רב-אמן בשנת 1972. בשנת 1977 הוא הגיע למד כושר 2635, אז שלישי בעולם. במחצית השנייה של שנות ה-70 של המאה ה-20 הוא העפיל פעמיים לפלייאוף של תחרות המועמדים להיפגש עם אלוף העולם.

הקריירה המוצלחת שלו נפסקה עקב מחלה קשה. רק בשנת 1991 התאפשר לו לחזור להשתתף בתחרויות. למרות ההצלחות לא הצליח לחזור ליכולתו בשנות ה-70 של המאה ה-20.

## אנריקה מקינג ב[[אולימפיאדת השחמט]]
בין השנים 1968 ל-2004 השתתף אנריקה מקינג ב-4 אולימפיאדות שחמט:

## קישורים חיצוניים

## הערות שוליים

קטגוריה:רבי-אמנים
קטגוריה:אלופי ברזיל בשחמט
קטגוריה:ברזילאים שנולדו ב-1952
רוברט אמס

**רוברט אמס** (באנגלית: **Robert Emms**; נולד ב-20 במאי 1986) הוא שחקן תיאטרון, קולנוע וטלוויזיה אנגלי.

## ביוגרפיה
אמס נולד בשם רוברט ג'יימס מקפרסון בהורלי שבמחוז סארי באנגליה. הוא למד בבית הספר אוקווד בהורלי. בשנים 2002 עד 2004 למד משחק בבית הספר The BRIT School for Performing Arts and Technology, ומ-2004 עד 2007 למד באקדמיה למוזיקה ולאמנויות הדרמה של לונדון (LAMDA).

## קריירה
במרץ 2009 שיחק אמס בתפקיד ראשי בדמות אלברט בהפקה של התיאטרון המלכותי הלאומי של המחזה "סוס מלחמה". סטיבן ספילברג שראה אותו מופיע בהצגה בתיאטרון לונדון החדש, ליהק אותו לתפקיד דייוויד ליונס בעיבוד הקולנועי של המחזה.

ביוני 2011 נבחר אמס ל"כוכב המחר" של המגזין "Screen International".

עוד בקולנוע הופיע אמס בסרט "קיק אס 2" לצדו של ג'ים קארי. הוא שיחק בתפקיד ריק "ברוקן" באקלי" בסרט "Broken" בבימויו של רופוס נוריס ובהפקת BBC films. בסרט "Anonymous" גילם אמס את המחזאי האליזבתני תומאס דקר. הוא שיחק בסרטו של טרסם סינג, עיבוד ל"שלגיה" של האחים גרים, בשם "מראה מראה: הסיפור האמיתי" בכיכובה של ג'וליה רוברטס. ב-2010 הופיע בסרט "The Arbor" שהיה מועמד לפרס באפט"א. ב-2017 גילם את ויטאס גרולאטיס בסרט "Borg/McEnroe" לצדו של שיה לה-באף.

תפקידיו הבולטים בטלוויזיה כוללים את הסדרה "עמק האושר" של סאלי ויינרייט, "The Street" מאת ג'ימי מקגאוורן, ובפרק בסדרה "סקוט וביילי". ב-2015 שיחק אמס בתפקיד סימטי, הנכד האמן של פטוניה האו, במיני-סדרה של ה-BBC "קפיטל" המבוססת על רומן באותו שם מאת ג'ון לנקסטר. Capital"| ב-2017 גילם את דמות של ג'ון ג'ררד במיני-סדרה "להרוג את המלך" לצדם של קיט הרינגטון וליב טיילר. בין השנים 2013 ל-2015 שיחק בתפקיד ראשי בדמות פיתגורס בסדרה "אטלנטיס" של ה-BBC.

ב-2018 שיחק בעולם היורה: נפילת הממלכה את ג'ק, מפעיל טכני של מחשבים הנראה בתחילת הסרט.

## פילמוגרפיה
### קולנוע

### טלוויזיה

## תפקידים בתיאטרון

## קישורים חיצוניים

* הדף של רוברט אמס באתר Curtis Brown

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1986
קו הטבעת הגדול

**קו הטבעת הגדול** (ברוסית: **Большая кольцевая линия**) (קו מס' 11)  הוא קו במערכת הרכבת התחתית של העיר מוסקבה, בירת רוסיה. הקו המעגלי הארוך בעולם.

במסגרת השלב הראשון של הפרויקט נפתח ב-26 בפברואר 2018 הקטע הראשון של הקו, הכולל חמש תחנות. אורכו של הקטע הראשון הוא 10.51 קילומטר. הקו נפתח בשלמותו ב-1 במרץ 2023, ואורכו הכולל 70 ק"מ, והוא הקו המעגלי הארוך בעולם.

עד פתיחת הקו בשלמותו ב-1 במרץ 2023, קטע של הקו באורך 5.7 ק"מ עם ארבע תחנות (ניז'גרודסקאיה, לפורטובו, אוויאמטורנאיה, אלקטרוזבודסקאיה) הופעל באופן זמני כחלק מקו נקראסובסקאיה.

ב-7 בדצמבר 2021 נפתחו 10 תחנות נוספות בבת אחת, אורכו של הקטע החדש מניובניקי-קחובסקאיה הוא 20 ק"מ.

ב-1 במרץ 2023 התקיימה פתיחת כל הקו במעמד של נשיא רוסיה ולדימיר פוטין וראש העיר מוסקבה סרגיי סוביאנין.

## גלריה

קובץ:Открытие станции «Электрозаводская» на БКЛ (41).jpeg|לובי תחנת אלקטרוזבודסקאיה
קובץ:MosMetro Lefortovo (2020-01) - vestibule (1).jpg|לובי תחנת לפורטובו
קובץ:Maryina Roshcha, line 11, escalator.jpg|דרגנועים באורך 130 מטר בתחנת מרינה רושצ'ה, הארוכים ביותר במטרו של מוסקבה 
קובץ:Prospect Vernadskogo (BCL) - station hall and stairs (3).jpg|תחנת פרוספקט ורנדסקוגו
קובץ:Novatorskaya - station hall and 81-775 train side (3).jpg|תחנת נובטורסקאיה
קובץ:Vorontsovskaya - station hall (1).jpg|תחנת וורונצובסקאיה
קובץ:Tekstilshchiki (Line 11) with arriving train 81-775.jpg|תחנת טקסטילשצ'יקי 
קובץ:Rizhskaya2 Bolshaya Koltsevaya line.jpg|תחנת ריז'סקאיה


## קישורים חיצוניים

## הערות שוליים

קטגוריה:קווי הרכבת התחתית של מוסקבה
סטלה קאנליף

**סטלה ויויאן קאנליף** (1917–2012) הייתה סטטיסטיקאית בריטית. היא הייתה האישה הראשונה שנבחרה כנשיאת החברה המלכותית לסטטיסטיקה.

## ביוגרפיה
קאנליף למדה בבית הספר לכלכלה של לונדון (LSE) וקיבלה שם תואר ראשון בכלכלה. לאחר סיום לימודיה עבדה בחברת "דניש בייקון", ולאחר מלחמת העולם השנייה עזבה את משרתה כדי להתנדב בארגונים לשיקום אירופה.

ב-1947 החלה לעבוד כסטטיסטיקאית במבשלות הבירה של גינס. במסגרת תפקידה שם, היא גילתה וניסחה עקרונות חשובים במתודולוגיה של תכנון ניסויים, אשר תקפים עד היום. דוגמה מפורסמת מעבודתה שם קשורה במערכת בקרת האיכות של המבשלה. במהלך תהליך הבקרה העובדים היו צריכים לגלגל את חביות הבירה. חלק מהחביות גולגלו בעליה, וחלק בירידה. עד שקאנליף הגיעה, איש לא העלה בדעתו כי ההבדל הזה עלול להשפיע על תוצאות הבדיקה, אף על פי שההסבר יישמע לכם מאוד הגיוני: יותר קשה לגלגל את החביות בעליה, ומשום כך נטו העובדים לפסול יותר חביות שגולגלו בעליה גם אם היו תקינות, ונטו לאשר חביות שגולגלו בירידה גם אם היו פגומות. קאנליף תכננה את תהליך בקרת האיכות מחדש כך שלא יכלול את ההטיה הזו.

ב-1970 סיימה את עבודתה במבשלה, ועברה לנהל את יחידת המחקר במשרד הפנים. כעבור שנתיים קודמה לתפקיד Director of Statistics, כלומר מנהלת הגוף שהיווה את הלשכה המרכזית לסטטיסטיקה של בריטניה. היא הייתה לאישה הראשונה שקודמה לדרגה כה גבוהה בשירות הסטטיסטיקה הבריטי. תפקידה שם היה ניהולי בעיקרו, אולם היא עסקה גם במחקר, וקידמה את השימוש בסטטיסטיקה בתחום הקרימינולוגיה. אחד ממחקריה החשובים בתחום הוכיח כי אין קשר בין החלת עונש מוות ובין שיעור מקרי הרצח. כמו כן, הקימה את יחידת המחשוב של המחלקה.

## פרסים
ב-1983 הוענקה לה חברות במסדר האימפריה הבריטית כהוקרה על פעילותה הציבורית.

## קישורים חיצוניים

* Beer and statistics (An interview with Stella Cunliffe) (2006), Significance, 3: 126–129. doi:10.1111/j.1740-9713.2006.00184.x
* International Women in Science: A Biographical Dictionary to 1950 - Catharine M. C. Haines (pages 74-75)
* Obituaries: Stella Vivian Cunliffe (2012) - Journal of the Royal Statistical Society: Series A (Statistics in Society), 175: 1057–1070. doi:10.1111/j.1467-985X.2012.01068.x


קטגוריה:סטטיסטיקאיות בריטיות
קטגוריה:חברים במסדר האימפריה הבריטית
קטגוריה:בריטיות שנולדו ב-1917
קטגוריה:בריטים שנולדו ב-1917
קטגוריה:בריטיות שנפטרו ב-2012
קטגוריה:בריטים שנפטרו ב-2012
רוברט ביירן

**רוברט ביירן** (באנגלית: **Robert Byrne **; 20 באפריל 1928 ניו יורק - 12 באפריל 2013 אוסינינג) היה שחמטאי אמריקאי בדרגת רב-אמן וסופר שחמט. היה אלוף ארצות הברית והשתתף בפלייאוף בתחרות המועמדים לאליפות העולם.

רוברט ביירן החל לשחק שחמט ביחד עם אחיו. בשנת 1946 הוא ניצח בתחרות לנוער. החל משנת 1951 רוברט ביירן החל לשחק בתחרויות בוגרים. בשנת 1952 העונק לו תואר אמן. באותה שנה הוא סיים את לימודיו באוניברסיטת ייל והתקבל לסגל של אוניברסיטת אינדיאנה. הקריירה האקדמית לא אפשרה לו לשחק הרבה בתחרויות.

בשנת 1960 רוברט ביירן עזב את אוניברסיטה והחל להתרכז בשחמט. הוא זכה באליפות ארצות הברית וב1975 הצליח להגיע לרבע הגמר בתחרות על תואר אלוף העולם.

בשנת 1972 הוא עבד במספר עיתונים והשתתפותו בתחרויות הצטמצמה. עם זאת, בשנת 2002 הוא עדיין השתתף בתחרות.

## רוברט ביירן ב[[אולימפיאדת השחמט]]
בין השנים 1968 ל-2004 השתתף רוברט ביירן ב-9 אולימפיאדות שחמט:

## משחקים מוסברים (באנגלית)
### 1963
* רוברט ביירן מול בובי פישר, 18.12.1963, Fischer's Game Was So Complicated Commentators Thought He Lost

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:רבי-אמנים אמריקאים
קטגוריה:אלופי ארצות הברית בשחמט
קטגוריה:מחברי ספרי שחמט אמריקאים
קטגוריה:בוגרי אוניברסיטת ייל
קטגוריה:אמריקאים שנולדו ב-1928
קטגוריה:אמריקאים שנפטרו ב-2013
אניטה ק. באהן

**אניטה ק. באהן** (באנגלית: **Anita Kaplan Bahn**; 1920 – 19 ביולי 1980) הייתה סטטיסטיקאית, אפידמיולוגית, רופאה וחוקרת סרטן אמריקאית.

## ביוגרפיה
באהן נולדה בניו יורק, בגיל 15 עזבה את לימודיה בתיכון, וארבע שנים מאוחר יותר סיימה את לימודיה במכללת האנטר, שם הוענקו לה תואר ראשון בביולוגיה ותעודת הוראה. בנוסף לכך היא למדה גם פיזיקה, בוטניקה, מתמטיקה וסטטיסטיקה במוסדות שונים, אך לא השלימה את לימודיה באף אחד מהתחומים האלה. למרות זאת התקבלה לעבודה במכון המחקר הלאומי לבריאות הנפש, שם עבדה מ-1951 עד 1966. במהלך תקופה זו למדה לימודי דוקטורט באוניברסיטת ג'ונס הופקינס, תחת הדרכתו של ג'רום קורנפילד. תואר הדוקטור למדעים הוענק לה ב-1960. מחקרה שם עסק במתודולוגיה של מחקר המטופלים במרפאות החוץ לבריאות הנפש במדינת מרילנד. ב-1966 הצטרפה לבית הספר לרפואה של פנסילבניה כפרופסור לביוסטטיסטיקה. בנוסף לעבודתה כמרצה, למדה גם בבית הספר לרפואה, וקיבלה תואר דוקטור לרפואה (MD) ב-1972.

בהמשך התמנתה לתפקיד האפידמיולוגית הראשית של מדינת מרילנד, ומאוחר יותר הצטרפה לבית הספר לרפואה של אוניברסיטת פנסילבניה כפרופסור לאפידמיולוגיה ובריאות הציבור, שם עמדה בראש מכון המחקר לאפידמיולוגיה של הסרטן. במקביל עסקה במחקר גם במסגרת המכון הלאומי לחקר הסרטן וכן באוניברסיטת טמפל. ב-1980 נתבקשה לעמוד בראש תוכנית חדשה ללימודי אפידמיולוגיה באוניברסיטת סן דייגו, אך נפטרה לאחר אירוע מוחי בטרם החלה בתפקידה החדש.

## תרומתה למדע
בעבודתה המדעית תרמה תרומות חשובות בחקר הסרטן. באחר ממחקריה החשובים היא זיהתה גורמי סיכון סביבתיים לסרטן המעי הגס. כן זיהתה את בשנת 1967 החומר PCB, שהיה אז בשימוש נפוץ, כגורם סיכון למלנומה. בסך הכל היא פרסמה למעלה מ-150 מאמרים מדעיים. כמו כן, היא כתבה שני ספרי לימוד לתחומי הביוסטטיסטיקה והאפידמיולוגיה.

## פרסים
באהן נבחרה לעמיתה באיגוד האמריקני לסטטיסטיקה ב-1970. כן נבחרה כעמיתה באיגוד האמריקני לבריאות הציבור ובאיגוד האמריקני לרפואה מונעת.

## קישורים חיצוניים


* Anita K. Bahn, Distinguished Epidemiologist 1920-1980 - AJPH December 1980, Vol. 70, No. 12, pages 1311-1312
* Anita Bahn, Former Md. Epidemiologist – The Washington Post, July 23, 1980
* Anita K. Bahn's scientific contributions while affiliated with National Institute of Mental Health (NIMH) (Bethesda, United States) and other places - ResearchGate


קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אפידמיולוגים אמריקאים
קטגוריה:אפידמיולוגיות
קטגוריה:רופאות אמריקאיות במאה ה-20
קטגוריה:חוקרות סרטן אמריקאיות
קטגוריה:סטטיסטיקאיות אמריקאיות
קטגוריה:בוגרות מכללת האנטר
קטגוריה:בוגרי מכללת האנטר
קטגוריה:בעלות תואר דוקטור מאוניברסיטת ג'ונס הופקינס
קטגוריה:בעלי תואר דוקטור מאוניברסיטת ג'ונס הופקינס
קטגוריה:אמריקאיות שנולדו ב-1920
קטגוריה:אמריקאים שנולדו ב-1920
קטגוריה:אמריקאיות שנפטרו ב-1980
קטגוריה:אמריקאים שנפטרו ב-1980
אווה (רוסיה)

**אוּוַה** (ברוסית: **Ува**) היא עיירה ברפובליקת אודמורטיה ברוסיה.

## היסטוריה
היישוב הוקם על ידי פועלי ענף העץ בשנת 1923 על הגדה של נהר אווה . הפועלים הגיעו מכפרים סמוכים. כשנה לאחר מכן נבנה מבנה ראשון אשר שימש כמשרד. ב-1927 נבנתה מסילת רכבת אשר חיברה את אווה עם איז'בסק.

## אוכלוסייה
אוכלוסיית אווה לפי שנים:

## קישורים חיצוניים
* 

קטגוריה:אודמורטיה: יישובים
קטגוריה:יישובים שהוקמו ב-1923
הלן טרנר

**הלן אלמה ניוטון טרנר** (אנגלית: Helen Alma Newton Turner; 15 במאי 1908 - 26 בנובמבר 1995) הייתה סטטיסטיקאית וגנטיקאית אוסטרלית. היא נחשבה מומחית ואוטוריטה בגנטיקה של כבשים ועבדה בארגון המחקר המדעי והתעשייתי של חבר העמים (CSIRO) במשך 40 שנה.

## ביוגרפיה
טרנר למדה ארכיטקטורה באוניברסיטת סידני, אך מסיימה את לימודיה ב-1930 לא הצליחה למצוא עבודה בתחום. היא מצאה עבודה כמזכירה במעבדת המחקר לבריאות חיות של המכון למחקר מדעי ותעשייתי. ראש המעבדה, איאן רוס, הבין כי טרנר מוכשרת מדי לתפקידה, והציע לה לנסוע לאנגליה כדי ללמוד סטטיסטיקה יישומית בחקלאות אצל פרנק ייטס ורונלד פישר.

כאשר חזרה לאוסטרליה ב-1939, עבדה כסטטיסטיקאית במכון למחקר מדעי ותעשייתי, בחטיבה לבריאות חיות, ולאחר מכן במשרד לביטחון פנים ובמשרד העבודה.

ב-1956 חזרה למכון למחקר מדעי ותעשייתי שם הייתה לחוקרת בכירה במחלקה לגנטיקה של חיות, והובילה את המחקר אודות רביית כבשים, ענף חקלאי וכלכלי חשוב באוסטרליה. מחקריה זיכו אותה בתואר דוקטור למדעים מטעם אוניברסיטת סידני. טרנר הפכה לחוקרת בעלת שם עולמי התחום, כאשר פיתחה ויישמה שיטות של גנטיקה כמותית שהובילו להשבחת איכות הצמר. החל מסוף שנות השישים ועד סוף שנות השמונים נסעה ברחבי העולם ושימשה כיועצת לתוכניות פיתוח חקלאי בתחום גידול הכבשים במדינות רבות.

## פרסים
טרנר זכתה בפרסים רבים עבור עבודתה, כולל שלושה תוארי אצולה. החל מ-1993, האגודה לקידום המחקר ברבייה וגנטיקה של בעלי חיים מעניקה פרס על שמה לחוקרים מצטיינים בתחום.

## קישורים חיצוניים

* Helen Alma Newton Turner  – CSIROpedia at The Web Archive
* Turner, Helen Alma Newton (1908 - 1995) - Encyclopedia of Australian Science
* Newton Turner, Helen (1908–1995) - Dictionary of Women Worldwide: 25,000 Women Through the Ages

## הערות שוליים

קטגוריה:גנטיקאיות
קטגוריה:סטטיסטיקאיות אוסטרליות
קטגוריה:ילידות 1908
קטגוריה:אוסטרלים שנולדו ב-1908
קטגוריה:נפטרות ב-1995
קטגוריה:נפטרים ב-1995
פייר אוריולה

**פייר דויד אוריולה גריגה** (באנגלית: **Pierre David Oriola Garriga**; נולד ב-25 בספטמבר 1992 בלרידה, ספרד) הוא כדורסלן ספרדי, המשחק בעמדות הפאוור פורוורד והסנטר בקבוצת ברצלונה מליגת העל הספרדית והיורוליג, וכן בנבחרת ספרד.

## קריירת מועדונים
אוריולה החל לשחק באופן מקצועני בהיותו בן 18, בקבוצת באסקט מנסרה מארץ הולדתו, ושיחק שם מ- עד .

בעונתו השנייה בקבוצה הועבר בהשאלה לקבוצת סנט ניקולאו מליגת הכדורסל הרביעית (Liga EBA).

אחרי שתי עונות במנרסה עבר אוריולה למועדון הספרדי פורסה לרידה שם שיחק במשך עונה אחת.

בעונת 2013-2014 חתם במועדון הכדורסל פניאס הואסקה.

שנת 2014 הייתה שנת פריצה עבורו, כאשר חתם לשנתיים בקבוצת הכדורסל סביליה, שהשתתפה בטורניר הכדורסל האירופי, יורוקאפ.

בעונת  עבר לשחק בקבוצת ולנסיה עמה זכה באליפות ליגת העל הספרדית.

אחרי שתי עונות בוולנסיה עבר למועדון הספרדי המוביל ברצלונה, בו חתם על חוזה לארבע עונות לאחר שנרכש בסכום של מיליון אירו.

## נבחרת ספרד
אוריולה משתתף במשחקי נבחרת ספרד בכדורסל. במוקדמות יורובאסקט 2017 זכה עם נבחרתו במדליית ארד.

## קישורים חיצוניים

* פרופיל שחקן באתר היורוליג **(באנגלית)**
* פרופיל שחקן באתר פיב"א **(באנגלית)**

קטגוריה:כדורסלנים ספרדים
קטגוריה:כדורסלני מנרסה
קטגוריה:כדורסלני ולנסיה
קטגוריה:כדורסלני ברצלונה
קטגוריה:כדורסלני נבחרת ספרד
קטגוריה:ספרדים שנולדו ב-1992
גרייס בדיאקו

**גרייס בדיאקו** היא סטטיסטיקאית מגאנה.

## ביוגרפיה
היא בעלת תואר ראשון בכלכלה וסטטיסטיקה מאוניברסיטת גאנה (1977), ותואר דוקטור בדמוגרפיה מאוניברסיטת פנסילבניה שהוענק לה ב-1988. כן עשתה פוסט-דוקטורט באוניברסיטת מישיגן בתחום של סקרי דגימה.

תחילת הקריירה המקצועית של בדיאקו הייתה כסטטיסטיקאית בממשלת גאנה. משנת 2000 עד 2004 הייתה ראש המחלקה לדמוגרפיה בחטיבת הסטטיסטיקה של האו"ם, שם הייתה אחראית לכתיבה של שלושה פרסומים מתודולוגיים של הארגון. ב-2004 מונתה לעמוד בראש הלשכה המרכזית לסטטיסטיקה של גאנה, ומילאה תפקיד זה עד 2012. במסגרת תפקידה זה הייתה אחראית לביצוע ופרסום של מספר רב של מחקרים, כולל מחקר על רמת החיים בגאנה, מחקר על רמת הפשיעה, וסקר האוכלוסייה והדיור. כיום היא יועצת לוועדת הפיתוח הלאומית של ממשלת גאנה, ועומדת בראש המועצה המנהלת של הלשכה המרכזית לסטטיסטיקה של המדינה. במסגרת תפקידה הנוכחי היא נוטלת חלק משמעותי בעיצוב תוכנית הפיתוח של גאנה ל-40 השנים הבאות.

## פרסים
בדיאקו זכתה בעיטור מסדר הוולטה, ונבחרה כעמיתה במכון הבינלאומי לסטטיסטיקה.

## קישורים חיצוניים
* Let’s support the 40-year dev’t plan – Grace Bediako – GhanaWeb, 6 August 2015
* Grace Bediako  – Portal on African Inequalities and Structural Transformation
* NDPC urges political parties to adopt 40 year development plan– News Ghana – Feb 9, 2016

קטגוריה:סטטיסטיקאיות
קטגוריה:נשים גנאיות
שדה א-שמה

**שדה א-שאמה** (בערבית: حرة الشامة; ידוע גם כ"חארַת א-שאם" (حرة الشام). 'חַרַה' בערבית הוא שדה געשי, ו'א-שאם' הוא כינויו של אזור הלבנט) הוא שדה געשי נרחב המצוי במזרח התיכון, ממזרח לבקע הסורי-אפריקני, במדינות ערב הסעודית, ירדן, סוריה וישראל (בתחום רמת הגולן, המהווה את הקצה הצפון-מערבי של השדה). שטחו של השדה הוא כ-40,000 קמ"ר ומצויים בו יותר מ-800 חרוטים געשיים.

## גאוגרפיה
שדה א-שמה הוא החלק המרכזי בשדה געשי רחב יותר ששטחו כ-200,000 קמ"ר, המתחיל מאזור עדן שבתימן ומגיע עד דיארבקיר בדרום טורקיה. השדה נוצר במהלך 30 מיליון השנים האחרונות בשוליו המערביים של הלוח הערבי, במקביל להתרחקותו מהלוח האפריקני בתהליך שיצר את ים סוף ואת הבקע הסורי-אפריקאי. 

שדה א-שמה נמצא, כאמור במרכזו של השדה. כיוונו של שדה א-שמה הוא מדרום-דרום-מזרח לצפון-צפון-מערב, במקביל לכיוונו של ים סוף. ישנה סברה כי הגעשיות בשדה א-שמה קשורה לקו הפתיחה של ים סוף.

שטחו של שדה א-שמה הוא כ-40,000 קמ"ר, והוא שדה געשי רציף כמעט לגמרי. נכללים בו מספר אזורים געשיים עיקריים:
* הרי הגעש ברמת הגולן בשטח ישראל וסוריה (כדוגמת קו התלים הישראלי, קו התלים הסורי ותלי הבשן). תקופת ההתפרצות האחרונה לפני כ-65,000 שנים בשטח סוריה.
* דיראת א-תולול - כ-65 קילומטרים ממזרח לדמשק. בשדה זה מצויים יותר מ-32 חרוטי אפר.
* א-צפא - בדרום סוריה, כ-40 ק"מ מדרום לדיראת א-תולול. כולל חרוטים הולוקניים רבים, חלקם היו פעילים ב-12,000 השנים האחרונות. באמצע המאה ה-19 היה בשדה זה אגם לבה פעיל.
* הר הבשן - שדה געשי בדרום-מערב סוריה. התפרץ לאחרונה בסביבות שנת 1850.
* שדה אל-חארה - שדה געשי נרחב ששטחו 15,200 קמ"ר בצפון ערב הסעודית. פעילותו החלה במיוקן ופעילות צעירה יותר התרחשה מסוף הפליסטוקן אל תוך ההולוקן.

## גלריה

קובץ:Harrat ar-Rahah.jpg|תצלום לווין של שדה אל-חארה בצפון ערב הסעודית
קובץ:Tell Qeni.jpg|תל קני, הנקודה הגבוה ביותר בהר הבשן
קובץ:Es Safa Volcanic Field, Syria.JPG|תצלום לווין של אזור א-צפא בסוריה
קובץ:הר אביטל.jpg|הקלדרה של הר אביטל בצילום מהר בנטל. שני הרי הגעש הם חלק מקו התילים ברמת הגולן
קובץ:פתחת כודנה.jpg|תלי הגעש כודנה ואחמר בדרום-מערב סוריה בצילום מהר פרס. חלק מהרי הגעש הרדומים ברמת הגולן


## קישורים חיצוניים

* חראת א-שם, באתר Global Volcanism Program, המכון הסמיתסוני

## הערות שוליים

קטגוריה:וולקנולוגיה
קטגוריה:סוריה: גאולוגיה
קטגוריה:ישראל: גאולוגיה
קטגוריה:רמת הגולן
קטגוריה:ירדן: גאוגרפיה
קטגוריה:ערב הסעודית: גאוגרפיה
קטגוריה:המזרח התיכון: הרים
סוואק חנגיאן

[ממוזער|250px|חנגיאן ב[אירוויזיון 2018]]
**סוואק חנגיאן** (, , נולד ב-28 ביולי 1987) הוא זמר וכותב שירים רוסי-ארמני. חנגיאן התפרסם בעקבות השתתפותו בעונה הרביעית של התוכנית "The Voice רוסיה" ב-2015. בדיוק שנה אחר כך, ב-2016 ניצח חנגיאן בתוכנית "X Factor אוקראינה". החל משנת 2017 (עונה רביעית) משמש חנגיאן שופט בתוכנית "The Voice ארמניה".

חנגיאן ייצג את ארמניה באירוויזיון 2018 עם השיר "Qami".

## ביוגרפיה
### ראשית חייו
סוואק חנגיאן נולד ב-28 ביולי 1987 בכפר בשם מטסאבן שברפובליקה הסובייטית הסוציאליסטית הארמנית שבברית המועצות לשעבר. כאשר למד בכיתה ז' עברה משפחתו לעיר קורסק שברוסיה. הוא הלך ללמוד מוזיקה באוניברסיטה במוסקבה וסיים את תואר הבוגר שלו בשנת 2014.

### קריירה
בשנת 2015 התחרה חנגיאן בתוכנית הטלוויזיה "Glavnaya Stsena", הגרסה הרוסית של . הוא עבר את האודישן ונכנס לנבחרת של מקסים פדיב. חנגיאן התקדם בתוכנית עד שלבי רבע הגמר, אז הודח. מאוחר יותר באותה השנה הוא השתתף בעונתה הרביעית של התוכנית "The Voice רוסיה". הוא נחשב למתמודד בולט בקבוצתה של פולינה גאגארינה אך הודח בשלבי הנוקאאוט. שנה לאחר מכן עזב חנגיאן את רוסיה והשתתף בתוכנית "X Factor אוקראינה". הוא בחר כמנטור את אנטון סבלפוב וניצח בתחרות.

בשנת 2017 חזר חנגיאן למדינתו ארמניה כדי לשמש כשופט בעונתה הרביעית של התוכנית "The Voice ארמניה". באותה השנה הוא אישר את השתתפותו ב-Depi Evratesil 2018 עם השיר "Qami". הוא עלה לגמר ב-21 בפברואר 2018 מחצי הגמר השני, ולאחר שניצח בגמר התחרות ב-25 בפברואר 2018, הוא נבחר לייצג את ארמניה באירוויזיון 2018. ב-8 במאי 2018 הופיע חנגיאן בחצי הגמר הראשון של האירוויזיון, שבסיומו לא העפיל לשלב הגמר של התחרות.

## קישורים חיצוניים

## הערות שוליים

קטגוריה:זמרים ארמנים
קטגוריה:משתתפי אירוויזיון 2018
קטגוריה:נציגי ארמניה באירוויזיון
קטגוריה:משתתפי The Voice
קטגוריה:זוכי אקס פקטור
קטגוריה:שופטי The Voice
קטגוריה:ארמנים שנולדו ב-1987